સલમાન ખાન એવું નામ છે જેને દર્શકો રોમાંસ અને એકશન બંનેમાં પસંદ કરે છે.મૈને પ્યાર કિયા જેવી બ્લોક બસ્ટર રોમેન્ટીક ફિલ્મથી શરૃઆત કરનાર સલમાન રોમેન્ટિક ફિલ્મોની વચ્ચે વચ્ચે બાગી, કરણ અર્જુન, જીત અને ઔજાર જેવી એકશન ફિલ્મોમાં પણ નજરે ચડ્યો હતો.એક સમય એવો આવ્યો જ્યારે લાગ્યું હતું કે સલમાન તો ગયો પણ ત્યારે એકશન ફિલ્મોનાં દમ પર જ આ ખાને પોતાનાં સ્થાનને જાળવી રાખ્યું હતું અને આ એકશન ફિલ્મોને કારણે જ તે હાલમાં ટોચે છે.વોન્ટેડ , દબંગ અને એક થા ટાઇગર જેવી ફિલ્મોથી તે સુપર સ્ટાર બન્યો હતો.સલમાનની મુખ્ય એકશન ફિલ્મોમાં બાગી, કરણ અર્જુન , ગર્વ, વોન્ટેડ, દબંગ, બોડીગાર્ડ, દબંંંંંંગ ટુ અને એક થા ટાઇગરનો સમાવેશ કરી શકાય. સલમાનની જેમ સંજયે પણ રોકી જેવી રોમેન્ટીક ફિલ્મથી શરૃઆત કરી હતી પણ ત્યારબાદ ડ્રગ્ઝનાં રવાડે ચડી ગયો અને જ્યારે બોલિવુડમાં પાછો ફર્યો ત્યારે તેણે પોતાની ઇમેજ એકશન હીરો તરીકે જમાવી હતી. ગેંગસ્ટર તરીકે તેની પર્સનાલિટી જોરદાર લાગે છે અને આ પ્રકારની ફિલ્મોમાં તે એકદમ રિયલ લાગે છે. સંજયે મોટાભાગે એકશન ફિલ્મો જ કરી છે. શરૃઆત રોકીથી કરી હતી પણ ત્યારબાદ અગ્નિપથ જેવી ફિલ્મોમાં તે એકશન હીરો તરીકે જામી ગયો હતો.